
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 413 


10 Ιουνίου 1999 


Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 259/1281 

Έγκριση πολεοδομικής μελέτης επέκτασης τμήματος 
της πολεοδομικής ενότητας ΠΕ7 περιοχής «Καλυκά» 
Δήμου Χανίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Τις διατάξεις των άρθρων 6 (παρ. 1,4,5 και 6), 7 (παρ. 
1,2 και 4) του Ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» 
(ΦΕΚ 33Α), όπως το άρθρο 6 τροποποιήθηκε με την παρ. 
2 του άρθρου 8 του Ν. 1512/1985 «Τροποποίηση και συ¬ 
μπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (ΦΕΚ4Α) κα¬ 
θώς και το Ν. 2508/97 (ΦΕΚ 124Α) και ιδιαίτερα την παρ. 9 
του άρθρου 25 αυτού. 

2. Τις διατάξεις των άρθρων 3,9 και 70 του Ν.Δ/τος της 
17.7.1923 «περί σχεδίων πόλεων κ.λπ.» (ΦΕΚ 228Α) όπως 
μεταγενέστερα τροποποιήθηκαν και συμπληρώθηκαν. 

3. Τις διατάξεις των άρθρων 6, 7, 8 και 9 του Ν. 
1577/1985 «Γενικός Οικοδομικός Κανονισμός» (ΦΕΚ 
210Α) όπως τροποποιήθηκαν με το άρθρο 13 (παρ. 1,2 και 
3) του Ν. 1647/1986 «Οργανισμός Κτηματολογίου και 
χαρτογραφήσεων Ελλάδος (ΟΚΧΕ) και άλλες σχετικές 
διατάξεις» (ΦΕΚ 141Α) και το άρθρο 1 (παρ. 3, 4) του Ν. 
1772/1998 «Τροποποίηση διατάξεων του Ν. 1577/1985 
«ΓΟΚ» και άλλες σχετικές διατάξεις» (ΦΕΚ 91 Α). 

4. Τις διατάξεις του άρθρου 12 (παρ. 4) του Ν. 
1647/1986 «Οργανισμός Κτηματολογίου και χαρτογρα¬ 
φήσεων Ελλάδας (ΟΚΧΕ) και άλλες σχετικές διατάξεις» 
(ΦΕΚ141Α). 

5. Τις διατάξεις της παρ. 1 εδ. Ιδ του άρθρου 23 του Ν. 
1558/1985 «Κυβέρνηση και Κυβερνητικά Όργανα» (ΦΕΚ 
137Α). 

6. Την 34039/1680/27.4.1988 απόφαση του Αναπληρω¬ 
τή Υπουργού Περιβάλλοντος, Χωροταξίας και Δημοσίων 
Έργων «Έγκριση Γενικού Πολεοδομικού Σχεδίου (Γ.Π.Σ.) 
του Δήμου Χανίων της κοινότητας Σούδας και τημάτων 
των Δήμων Μουρνιών, Νέας Κυδωνιάς και των Κοινοτή¬ 
των Νεροκούρου, Περιβολίων, Βαμβακοπούλου του πο- 
λεοδομικού συγκροτήματος Χανίων (Ν. Χανίων)» (ΦΕΚ 


558/1988) όπως αυτή έχει αναδημοσιευθεί με την υπ’ 
αριθμ. 67197/3441/1.7.1992 απόφαση του Υφυπουργού 
Περιβάλλοντος Χωροταξίας και Δημοσίων Έργων (ΦΕΚ 
620Δ) και τροποποιηθεί με την υπ’ αριθμ. 
57633/2195/26.3.1993 απόφαση του ιδίου Υφυπουργού 
(ΦΕΚ408Δ). 

7. Την οικ. 451/29.3.1999 απόφαση του Γενικού Γραμ¬ 
ματέα Περιφέρειας Κρήτης «Χαρακτηρισμός ως πυκνο- 
δομημένων τμημάτων της πολεοδομικής ενότητας 7 «Κα- 
λυκάς» του Δήμου Χανιών Ν. Χανίων». 

8. Την 73194/3289/27.5.96 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων «Έγκρι¬ 
ση τοπικού ρυμοτομικού σχεδίου στην εκτός εγκεκριμέ¬ 
νου ρυμοτομικού σχεδίου περιοχή δήμου Χανίων (Ν. Χα¬ 
νίων) για τον καθορισμό χώρου ανέγερσης 
εγκαταστάσεων του Ιδρύματος Κοινωνικών Ασφαλίσεων 
(ΙΚΑ), και καθορισμός όρων και περιορισμών δόμησης αυ¬ 
τού (ΦΕΚ 632/Δ/96). 

9. Τις 349/94 και 56/96 αποφάσεις του Δημοτικού Συμ¬ 
βουλίου Δήμου Χανίων. 

10. Τις γνωμοδοτήσεις του Συμβουλίου Χωροταξίας Οι¬ 
κισμού και Περιβάλλοντος Ν. Χανίων, όπως αυτές διατυ¬ 
πώθηκαν στις συνεδριάσεις 39/85 (θέμα Ιο), 23/95 (θέμα 
Ιο), 7/96 (θέμα3ο) και 7/96 (θέμα4ο) αυτού. 

11. Την από 26.4.1998 εισήγηση της Δ/νσης ΠΕΧΩ Πε- 
ριβέρειας Κρήτης προς το Περιφερειακό ΣΧΟΠ. 

12. Τις γνωμοδοτήσεις του Περιφερειακού Συμβουλίου 
Χωροταξίας Οικισμού και Περιβάλλοντος Περιφέρειας 
Κρήτης όπως αυτές διατυπώθηκαν στις συνεδριάσεις 
2/98 (θέμα 3ο) και 1/99 (θέμα 3ο) αυτού. 

13. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/1992 
(ΦΕΚ 54Α) και το γεγονός ότι από τις διατάξεις αυτής της 
απόφασης δεν προκαλείται δαπάνη σε βάρος του κρατι¬ 
κού προϋπολογισμού, ούτε εις βάρος του οικείου ΟΤΑ, 
αποφασίζουμε: 

Άρθρο 1 

Εγκρίνεται: 

1, Το πολεοδομικό σχέδιο τμήματος της πολεοδομικής 
ενότητας «Καλυκάς» (ΠΕ7) του Δήμου Χανίων με τον κα¬ 
θορισμό οικοδομήσιμων χώρων, πεζοδρόμων, κοινοχρή¬ 
στων χώρων, χώρων πάρκου, πρασίνου, πλατείας, στάθ¬ 
μευσης αυτοκινήτων (Ρ), χώρου αθλητικού κέντρου, γυ¬ 
μνασίου - λυκείου, πολιτιστικού κέντρου κ.λπ. 



3748 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


2. Οι παραπάνω ρυθμίσεις φαίνονται στο σχετικό πρω¬ 
τότυπο διάγραμμα σε κλίμακα 1:1000 που θεωρήθηκε 
από τον Προϊστάμενο της Δ/νσης ΠΕΧΩ Κρήτης και συ¬ 
νοδεύει την παρούσα απόφαση. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της περιοχής της οποίας το 
πολεοδομικό σχέδιο εγκρίνεται με την παράγραφο 1 του 
άρθρου 1 του παρόντος και αποτυπούται στο σχετικό διά¬ 
γραμμα της παρ. 2 του ιδίου άρθρου. 

Άρθρο 3 

Στους οικοδομήσιμους χώρους που χαρακτηρίζονται 
στο σχετικό διάγραμμα με το στοιχείο Ο.Τ. επιτρέπεται η 
χρήση γενικής κατοικίας, όπως προσδιορίζεται από το 
άρθρο 3του από 23.2.1987 Π.Δ/τος (ΦΕΚ 166Δ). 

Άρθρο 4 

Στο πρόσωπο των οικοπέδων οικοδομημένων ή μη που 
βρίσκονται στην περιοχή της οποίας εγκρίνεται το πολεο- 
_ δομικό σχέδιο με την παράγραφο 1 του άρθρου 1 της πα- 
ρούσης, επιβάλλεται προκήπιο (πρασιά) πλάτους 4.00 μ. 
ή όπως διαφορετικά φαίνεται στο διάγραμμα του άρθρο 
1 . 

Άρθρο 5 

Καθορίζουμε τους όρους δόμησης της περιοχής που 
περιλαμβάνεται εξ ολοκλήρου στον Τομέα II σύμφωνα με 
τους προβλεπόμενους για τον τομέα αυτό στο από 
29.12.89 Π.Δ. (ΦΕΚ 58/Δ/90) με το οποίο εντάχθηκε σε 
σχέδιο πόλης το εντός του τότε Γ.Π.Σ. τμήμα της ΠΕ 7 
«Καλυκάς» δηλαδή: 

1. Ελάχιστο πρόσωπο: δεκαπέντε (15) μ. 


Ελάχιστο Εμβαδόν: πεντακόσια (500) τ.μ. 

2. Κατά παρέκκλιση της προηγούμενης παραγράφου 
θεωρούνται άρτια και οικοδομήσιμα: 

α. Τα οικόπεδα τα οποία κατά την ημέρα της δημοσίευ¬ 
σης της παρούσης απόφασης έχουν: 

Ελάχιστο πρόσωπο: οκτώ (8) μ. 

Ελάχιστο εμβαδόν: εκατόν πενήντα (150) τ.μ. και 

β. Τα οικόπεδα που προκύπτουν από την οριστική πρά¬ 
ξη εφαρμογής της πολεοδομικής μελέτης ή προέρχονται 
από τις εισφορές σε γη σύμφωνα με το άρθρο 8 του Ν. 
1337/1983 και έχουν: 

Ελάχιστο πρόσωπο: οκτώ (8) μ. 

Ελάχιστο εμβαδόν: εκατόν πενήντα (150) τ.μ. 

3. Μέγιστο ποσοστό κάλυψης: εξήντα τοις εκατό (60%) 
της επιφάνειάς τους. 

4. Συντελεστής δόμησης: οκτώ δέκατα (0,8) 

5. Επιπλέον των προϋποθέσεων των προηγουμένων πα¬ 
ραγράφων 1 και 2 θεωρούνται άρτια και οικοδομήσιμα τα 
οικόπεδα εφόσον μέσα στο οικοδομήσιμο τμήμα τους εγ- 
γράφεται κάτοψη κτιρίου με ελάχιστη επιφάνεια πενήντα 
(50) τ.μ. και ελάχιστη πλευρά (5) μ. 

6. Μέγιστο επιτρεπόμενο ύψος των κτιρίων κατά ΓΟΚ. 

Άρθρο 7 

Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ηράκλειο, 12 Μάϊου 1999 

Ο Γενικός Γραμματέας Περιφέρειας 
ΒΑΣΙΛΗΣ ΒΛΑΣΟΠΟΥΛΟΣ 

